da da nb da da da da da da en da da it en da da da da de de nb da sv de nb da sv de nb da sv de nb sv sv da nb da sv de nb da sv de nb da sv de nb da sv de nb pl da fr sv en nb da en nb da sv de nb da sv de nb da da en sv de nb da sv da da sv da it en de da de da en et da fr pl hu de en da da da de de fr en da da fr it fr de da da da da da ar da
13. september 2011 hovedret balsamicohvidløgpastarosmarintomater
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Det sker jævnligt at der står pasta på menuen hjemme hos os. Især spiser familien det når jeg ikke er hjemme, da det er ret nemt, og min mand ikke er den helt store køkkenvirtuos. I går var det så mig der var alene hjemme med pigerne, og en nem pastaret skulle på menuen.
De danske tomater har allerede mistet deres solmodne godhed, så en gang bagning giver dem lige et ekstra skud smag. Er man til det kan man tilføje lidt andre grøntsager, lidt oliven eller lignende, men i går blev det bare til tomater. Pigerne spiste med god appetit, men fiskede dog udenom de helt store stykker tomat 🙂
Pasta med bagte tomater (3 pers.)
350 g valgfri pasta, helst kort
Del tomaterne i kvarte og fordel dem i et lille ildfast fad. Pil hvidløg, og skær det i tynde skiver. Kom skiverne over tomaterne sammen med det hakkede rosmarin. Drys med salt og peber, og hæld olie og balsamico over. Kom fadet i ovnen ved 175 grader i en times tid.
Når tomaterne er ved at være færdige koges pastaen al dente og vendes med de varme tomater – incl. al saften i bunden af fadet.
Serveres med et generøst drys parmesanost og måske et stykke brød – hverdagsmad når det er bedst!
Vibeke ( Min Kage ) siger:
13. september 2011 kl. 13:08
Wauw det ser lækkert ud. Nemt og billig hverdagsmad det er lige mig. Her hjemme er pasta også et hit. Dejligt med nye ideer 🙂
13. september 2011 kl. 13:19
Tak, det var en rigtig mandagsret – man behøvede ikke tænke så meget 🙂
13. september 2011 kl. 13:36
Lækkert, lækkert – har 3 triste tomater jeg nu ved hvad jeg skal lave aftensmad af i morgen 😉
13. september 2011 kl. 20:03
Lyder som en god plan 🙂
Pasta med bagte tomater | Madbevægelsen -- danske madblogs siger:
13. september 2011 kl. 14:00
[…] See te original post here: Pasta med bagte tomater […]
13. september 2011 kl. 22:10
Tak for opskriften, Signe. Så er menuen for i morgen på plads 🙂 Er første – men bestemt ikke sidste gang, jeg besøger din blog.
14. september 2011 kl. 6:41
Velbekomme – og velkommen til 🙂
16. september 2011 kl. 11:14
Dejligt med inspiration til at opgradere en klassiker. Jaeg har lige prøvet en lignende opskrift fra Miras madblog. Saften var brændt væk i bunden. Nu vil jeg prøve din version hvor det får en time ved lidt lavere grader.
18. september 2011 kl. 9:40
Jeg har ikke prøvet Miras version, men der er i hvert fald rigelig saft til at dække pastaen her 🙂
26. september 2011 kl. 20:29
Ser enkelt og godt ud 🙂
26. september 2011 kl. 20:36
DET var det bestemt 🙂
3. oktober 2011 kl. 17:46
Fantastisk lækker pasta ret, og super nem. Er stor fan af simple lækre pasta retter, så den er bestemt føjet til min kogebog 🙂
Her hitter pasta simpel altid, også hos ungerne…..
3. oktober 2011 kl. 18:02
Mine piger sorterer ind imellem “de store klumper” fra, men er bestemt også pasta-fans 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.